psychology | Believeit.gr psychology – Believeit.gr\nΑν δεν είσαι εσύ η ίδια άνθρωπος που αγαπά να γκρινιάζει και να σκέφτεται αρνητικά, τότε δεν υπάρχει περίπτωση να μην έχεις στο περιβάλλον σου έναν τοξικό γκρινιάρη άνθρωπο.\nΕίτε κάποιος γκρινιάζει γιατί επιζητά την προσοχή, είτε γιατί έχει χαμηλή συναισθηματική νοημοσύνη, η χρόνια γκρίνια, είναι μία κατάστασης την οποία ο εγκέφαλος εκπαιδεύεται.\nΌσο και αν μας φαίνεται περίεργο, όπως μπορούμε να αυξήσουμε τον δείκτη νοημοσύνης μας, όπως μπορούμε να θεραπεύσουμε τον εγκέφαλο μας από βλάβες, ή να τον εκπαιδεύσουμε να σκέφτεται θετικά, έτσι αποτελεσματικά μπορούμε να κάνουμε και το αντίθετο.\nΚαι μάλιστα σύμφωνα με τους ειδικούς, η ροπή του εγκεφάλου στο αρνητικό είναι μεγαλύτερη και ο δρόμος προς εκεί, ευκολότερος.\nΟι αρνητικές και επιβλαβείς συμπεριφορές, όπως η γκρίνια, μυούν τον εγκέφαλο σε έναν φαύλο κύκλο, αν τους επιτραπούν να μπουν στον εγκέφαλο επανειλημμένα.\nΟι αρνητικές πεποιθήσεις οδηγούν σε αρνητικές σκέψεις και οι αρνητικές σκέψεις σε αρνητικά συναισθήματα και αυτά στην αλλαγή της συμπεριφοράς μας και της διάθεσης μας. Και αυτό γιατί τα αρνητικά ερεθίσματα παράγουν περισσότερη νευρική δραστηριότητα. Και όσο συνηθίζουμε σε αυτό, τόσο πιο οικείο και πιο «δικό μας» γίνεται.\nΟυσιαστικά , χτίζουμε εμείς οι ίδιοι την αρνητική προδιάθεση του εγκεφάλου μας, επομένως και τη γκρίνια μας.\nΤα ευχάριστα νέα της ημέρα είναι πως όπως εκπαιδεύεται ο εγκέφαλος μας στα αρνητικά έτσι εκπαιδεύεται και στα θετικά!\nΕίναι γνωστό πως μπορούμε να γίνουμε πιο έξυπνοι, με καλύτερη μνήμη, πιο τρυφεροί και με μεγαλύτερη ενσυναίσθηση. Και αυτό μέσω της θετικής και σωστής εκπαίδευσης. Το ίδιο μπορεί να γίνει και με την αντιμετώπιση της γκρίνιας.\nΌσο γινόμαστε θετικοί, όσο σκεφτόμαστε πιο πολύ επικεντρωμένοι στο παρόν , απαλλαγμένοι από φαντάσματα του παρελθόντος και φοβίες του μέλλοντος που εντείνουν το άγχος, όσο δείχνουμε αντίσταση στο αρνητικό και στις κακές σκέψεις, τόσο πιο πολύ θωρακιζόμαστε και τόσο πιο φιλικός γίνεται ο εγκέφαλος μας στο θετικό!\nΤην επόμενη φορά λοιπόν που θα πιάσεις τον εαυτό σου να δηλητηριάζει το μυαλό του, πες “stop” και δοκίμασε και το διαφορετικό. Σιγά σιγά θα τα καταφέρεις!\ncook it : 11 Jan 2019\nΓλυκιά σούπα από φρούτα!\nΣας έχω πει πόσο πολύ λατρεύω τις σούπες! Είτε είναι clear είτε βελουτέ, ή σούπα πάντα αποτελεί αγαπημένο γεύμα, ειδικά όταν ο καιρός το επιτρέπει ! Τις τελευταίες μέρες λοιπόν μία με τη «Σοφία» μία με τον «Τηλέμαχο», δεν μπορώ να φανταστώ καλύτερη ευκαιρία, για μία απολαυστική, ζεστή, σούπα! Πολλές φορές στη στήλη cook it σας έχω προτείνει συνταγές για σούπες, γιατί πέρα του ότι είναι δυναμωτικές και αποτοξινωτικές, κάνουν πολύ καλό και στην ενυδάτωση του οργανισμού, γι αυτό αν είστε έγκυος ή θηλάζετε, μην ξεχνάτε να καταναλώνετε μπόλικες σουπίτσες! Αυτή τη φορά όμως θα κάνουμε τη διαφορά! Δεν θα κάνουμε σούπα λαχανικών όπως συνήθως, αλλά προτείνω να δοκιμάσουμε μία ζεστή σούπα φρούτων! Δοκιμάστε την παρακάτω συνταγή και δεν θα χάσετε! Υλικά: 300ml χυμό μήλο 300ml χυμό ρόδι 100ml τσάι της αρεσκείας σας 1 βανίλια 1κς καστανόμελο 1 μπανάνα 2 αχλάδια Το χυμό από μισό λεμόνι Φύλλα μέντας ή δυόσμου Κανέλλα\nΤόσο τα φρούτα μου όσο και τα λαχανικά μου, τα προμηθεύομαι από τα Lidl, και δεν το κάνω μόνο γιατί οι τιμές είναι πολύ καλύτερες σε σχέση με άλλα καταστήματα, ( κάτι που βοηθάει πολύ όταν η κατανάλωση σε φρούτα και λαχανικά είναι μεγάλη) αλλά και γιατί η Lidl Ελλάς επιμένει ελληνικά. Το 80% των προϊόντων είναι από ελληνικό χώμα, γιατί η Lidl Hellas συνεργάζεται με Έλληνες παραγωγούς, κάτι που επίσης θεωρώ σπουδαίο στις μέρες μας. Όσο για την ποιότητα, αυτή πιστοποιείται με αυστηρούς ελέγχους διενεργεί η Agrolab, ένας από τους μεγαλύτερους οργανισμούς παροχής ολοκληρωμένων εργαστηριακών και συμβουλευτικών λύσεων στη ΝΑ Ευρώπη.\nΕκτέλεση: Βράζουμε το τσάι, με τον χυμό μήλου, το μέλι, τα φύλλα μέντας και το χυμό λεμόνι. Στη συνέχεια προσθέτουμε τα φρούτα , κομμένα σε κύβους . Βράζουμε για 5 λεπτά Αφαιρούμε τα φύλλα μέντας ή δυόσμου και πολτοποιούμε τα βρασμένα φρούτα. Στη συνέχεια ανακατεύουμε το μείγμα με τον ζεστό ζωμό που ετοιμάσαμε αρχικά και είμαστε έτοιμοι να σερβίρουμε τη σούπα μας! Πάει υπέροχα με γιαούρτι, με μπισκότα ή ακόμα και με παστέλι.\ncook detox diet fitness food health lemon διατροφή ΟΙΚΟΛΟΓΙΑ φαγητό\nSave the date 21 Ιανουαρίου: Αυτή θα είναι η πιο καταθλιπτική μέρα του έτους!\nΚαι είναι αποδεδειγμένο βάσει ενός μαθηματικού τύπου που εφάρμοσε πρώτη φορά ο ψυχολόγος Κλιφ Άρναλ, το 2005 , αναζητώντας να εντοπίσει την πιο καταθλιπτική μέρα ενός χρόνου.\nΔεν είναι κάθε μέρα η ίδια ημερομηνία, αλλά ουσιαστικά πρόκειται για την 3η Δευτέρα κάθε χρόνου!\nΟ λόγος που κάνει αυτή τη “Δευτέρα” την πιο καταθλιπτική είναι γιατί οι άνθρωποι συνειδητοποιούν πως μετά τις γιορτές και την ανάπαυλα τους, είναι και πάλι αντιμέτωποι με τις υποχρεώσεις τους που ενδεχομένως σε οικονομικό επίπεδο να τους πνίγουν κιόλας λόγω των πολλών εξόδων που έκαναν κατά τη διάρκεια των εορτών.\nΑν και πολλοί επιστήμονες αμφισβητούν τον μαθηματικό τύπο που “εντοπίζει” την πιο καταθλιπτική μέρα του χρόνου, η λεγόμενη Blue Monday, όπως είναι γνωστή παγκοσμίως η εν λόγω “Δευτέρα”, κάνει καριέρα σε όλο τον κόσμο, και παρά το γεγονός ότι έχει χαρακτηριστεί ως “ανοησία” κάθε χρόνο της τιμούν με άρθρα, αφιερώματα και αναφορές.\nΚαι αν δεχτούμε πως όταν η 3η Δευτέρα του Γενάρη είναι η πιο καταθλιπτική , με αντίστοιχο μαθηματικό τύπο, μάθαμε ποια είναι και η πιο χαρούμενη μέρα. Δεν έχετε παρά να περιμένετε μέχρι τον Ιούνιο και τη 2η Παρασκευή του! Τους λόγους θα τους αναλύσουμε τότε!\nhappy psychologia psychology Site meleti women ψυχολογία\nΟι μεγάλες μητροπόλεις της μόδας, όπως το Παρίσι, το Μιλάνο το Λονδίνο και η Νέα Υόρκη, ετοιμάζονται πυρετωδώς για την εβδομάδα μόδας που πρόκειται να λάβει χώρα τον ερχόμενο Φεβρουάριο. Μόνο που αυτή τη φορά κάτι εντελώς καινούργιο και διαφορετικό πρόκειται να συμβεί! Στο Λος Άντζελες, πρόκειται να πραγματωθεί και το πρώτο Vegan Fashion Show καλωσορίζοντας στη βιομηχανία της μόδας, και μία νέα φιλοσοφία, αυτή της αγάπης προς τα ζώα. Μετά την απαγόρευση στη χρήση της πραγματικής γούνας ζώων, στο Λος Άντζελες, σειρά έχει η παρουσίαση ρούχων και αξεσουάρ, φτιαγμένα από εναλλακτικά υφάσματα, όπως το ύφασμα από μανιτάρι, αλλά και από εναλλακτικά “δέρματα”. Η “μητέρα” αυτής της ιδέας, η Εμανουέλα Ριέντα, γνωστή ακτιβίστρια δηλώνει πολύ περήφανη που το πρώτο Vegan Fashion Show θα κάνει το πρώτο βήμα σε έναν νέο δρόμο στο χώρο της μόδας, που θα σέβεται και θα τιμά περισσότερο τη ζωή των ζώων. Αν και η αρχή θα γίνει στο Λος Άντζελες, η Ριέντα, είναι αισιόδοξη πως θα ακολουθήσουν και άλλες μεγάλες πόλεις που θα εντάξουν στην «εβδομάδα» τους το event!\nΕΥ ΖΗΝ & ΨΥΧΟΛΟΓΙΑ : 27 Dec 2018\nΔώρα: Κάτι πολύ πιο σπουδαίο από ένα αντικείμενο\nΤα Χριστούγεννα και η Πρωτοχρονιά είναι η περίοδος που σε παγκόσμια κλίμακα και σε όλες τις κουλτούρες, οι άνθρωποι ανταλλάσσουν δώρα μεταξύ τους. Με τι κριτήρια ωστόσο θα επιλέγατε ένα δώρο, αν γνωρίζατε την ουσιαστική τους σημασία;\nΜέσα από την ανταλλαγή των δώρων, οι άνθρωποι αναπτύσσουν, εδραιώνουν και χαρτογραφούν τις σχέσεις τους με τους άλλους ανθρώπους, αποκαλύπτουν με έμμεσο τρόπο στοιχεία του χαρακτήρα τους ενώ ενεργοποιούν και το αίσθημα της προσφοράς και του αλτρουισμού.\nΈνα δώρο έχει διπλή αξία γιατί επιδρά τόσο στην ψυχολογία εκείνου που το δίνει όσο και εκείνου που το λαμβάνει, γι αυτό μην παραλείπετε να προσφέρετε έστω και κάτι μικρό ή συμβολικό στους ανθρώπους που αγαπάτε, γιατί έτσι χάνετε δεσμούς και ουσιαστική επαφή με αυτά τα πρόσωπα. Εκείνο που έχει σημασία στο δώρο, ώστε να έχει πραγματική αξία, δεν είναι η αξία του σε χρήματα, αλλά η ενέργεια που έχει βάλει κάποιος στο να σκεφτεί και να επιλέξει το δώρο.\nΠροσφέρω σημαίνει αναζητώ\nΥπάρχουν άνθρωποι που κάνουν δώρα “ξεπέτα”, μέσα από τα οποία καταλαβαίνεις πως ο δωρητής ένιωθε περισσότερο αγγαρεία παρά χαρά καθ΄ όλη τη διαδικασία. Το δώρο ωστόσο θέλει το χρόνο του αν θέλουμε να πετύχει το σκοπό του. Όταν λοιπόν αναζητούμε ένα δώρο θα πρέπει να σκεφτόμαστε όχι τι αρέσει σε εμάς, αλλά ποιες είναι οι ανάγκες, οι επιθυμίες και τα γούστα του παραλήπτη και στόχος μας είναι να ικανοποιηθεί κάποιος άλλος μέσα από μία δική μας επιλογή.\nΗ αληθινή αξία ενός δώρου δεν είναι η χρηματική\nΟι καιροί είναι δύσκολοι, και αυτό δεν το αρνείται κανείς. Δεν πρέπει όμως να αφήσουμε αυτή τη δυσκολία να μας απομακρύνει από την χαρά του να χαρίσουμε ένα δώρο. Ένα δώρο δεν χρειάζεται να είναι ακριβό. Χρειάζεται να είναι συμβολικό , αυτοσχέδιο, χειροποίητο, ευφάνταστο. Χρειάζεται να δείχνει πως σκεφτήκαμε τον άλλο, παρά το γεγονός ότι δεν είμαστε σε θέση να προσφέρουμε κάτι παραπάνω από αυτό που αντέχουμε.\nΤα δώρα δεν πρέπει να είναι “χειριστικά”\nΠου σημαίνει πως δεν πρέπει να δείχνουν την οικονομική ανωτερότητα ή υπεροχή κάποιου. Ειδικά αν το δώρο προσφέρεται σε κάποιον με μικρότερη οικονομική άνεση, αν είναι ακριβό, μπορεί να προκαλέσει αμηχανία καθώς ο παραλήπτης δεν θα μπορεί να το ανταποδώσει. Ακριβώς με την ίδια λογική, όταν δεν διαθέτουμε αρκετά χρήματα, δεν χρειάζεται να προσπαθήσουμε να εντυπωσιάσουμε κάποιον που είναι οικονομικά καλύτερα από εμάς, μέσα από την χρηματική αξία ενός δώρου, γιατί αν μας ζοριστούμε , δεν θα το χαρούμε .\nΗ όλη διαδικασία θα πρέπει να προκαλεί μόνο θετικά συναισθήματα\nΥπάρχουν άνθρωποι που όταν καλούνται να επιλέξουν ένα δώρο για κάποιο αγαπημένο άτομο, αγχώνονται, έχουν ανησυχία και εκνευρισμό, είτε γιατί δεν ξέρουν τι δώρο να κάνουν είτε γιατί φοβούνται πως δεν θα μπορέσουν να εντυπωσιάσουν με την επιλογή του. Αυτή η κατηγορία ανθρώπων μάλιστα, συχνά επιλέγει να αποφεύγει τις κοινωνικές συναναστροφές ώστε να μην υποχρεωθεί σε δώρο. Λάθος. Καλό είναι να παραμένουμε ψύχραιμη, και να αναζητούμε το κατάλληλο δώρο με γνώμονα τόσο την σχέση που έχουμε αναπτύξει με το άτομο για το οποίο προσδιορίζεται το δώρο, αλλά και βάσει των χρημάτων που μπορούμε να διαθέσουμε.\nbelieve it happy psychologia psychology ψυχολογία\nΔΙΑΤΡΟΦΗ : 27 Dec 2018\nDetox:Τα κεφάλια μέσα!\nΚατά τη διάρκεια των εορτών, ήσασταν πολλές εκείνες οι οποίες μου στείλατε μήνυμα ζητώντας να σας προτείνω πρόγραμμα αποτοξίνωσης για με τις μέρες αμέσως μετά τις γιορτές, όπου οι περισσότερες από εμάς, φάγαμε από λίγο έως πολύ παραπάνω. Η αλήθεια είναι πως σπάνια δίνω προσωπικά προγράμματα διατροφής καθώς πιστεύω πως αυτά πρέπει να είναι προσαρμοσμένα στις ανάγκες της κάθε γυναίκας και αυτές σίγουρα διαφέρουν από περίπτωση σε περίπτωση. Από την άλλη, θα σας πως δυο τρις συμβουλές που πάντα ακολουθώ, που όποια φίλη και αν τις εφαρμόσει σίγουρα δεν θα κάνει κακό στον εαυτό της. Αυξάνω την κίνηση Προσπαθώ αμέσως μετά τις γιορτές να κάνω λίγο περισσότερη άσκηση απ ότι συνήθως. Μειώνω τις ασκήσεις με βάρη καθώς αυτές ενδεχομένως κάνουν ελαφρά κατακράτηση υγρών, και αυξάνω λίγο περισσότερο την αερόβια άσκηση, είτε με περπάτημα είτε με χαλαρό τρέξιμο. Αυξάνω τα λήψη υγρών Είτε πίνοντας περισσότερο νερό, είτε τρώγοντας σούπες, αυξάνω τη λήψη υγρών, ώστε να αυξήσω και την αποβολή τους! Ένα από τα βότανα που λατρεύω και βοηθά πολύ στην απαλλαγή της κατακράτησης, είναι η τσουκνίδα. Μπορεί γευστικά να μην είναι κάτι το ιδιαίτερο, τα αποτέλεσμα της όμως είναι εμφανή αμέσως! Η τσουκνίδα είναι μία πραγματική πολεμική μηχανή για την απώλεια υγρών! Επιστροφή στα πολλά μικρά γεύματα Μία συνήθεια που μέσα στις γιορτές με τα πολλά καλέσματα και τα άστατα ωράρια σίγουρα έχει «χαλάσει». Ωστόσο τα πολλά μικρά γεύματα είναι το απόλυτο tip που αν εφαρμοστεί σωστά μπορεί να αυξήσει τον μεταβολισμό και τις καύσεις χωρίς πολλή προσπάθεια. Αντίο ζάχαρη, λιπαρά, και γαλακτοκομικά Για τις επόμενες 7 μέρες μετά την ασυδοσία, κόβονται μαχαίρι, ζάχαρη, λιπαρά, αλεύρια και γαλακτοκομικά. Ίσως «κρατήσω στο πρόγραμμα μ ου, λίγο τυρί τύπου cottage ή κατίκι, αλλά και αυτό σε μικρή ποσότητα και κυρίως πρωινές ώρες. Το λευκό αλεύρι ούτως ή άλλως λείπει από τη διατροφή μου, αλλά αν δεν λείπει από τη δική σας καλύτερα να το κόψετε. Έστω για λίγες μέρες. Νερό με γκρέιπ φρουτ Συνήθως νερά με γεύσεις δεν πίνω. Αλλά όταν πρόκειται για την μεταβατική περίοδο από τις γιορτές και πάλι στο κανονικό πρόγραμμα , μπορεί να επιστρατεύσω το γκρέιπ φρουτ ή το λεμόνι, βάζοντας λίγες σταγόνες σε ένα ποτήρι νερό, πίνοντας ένα πριν κάθε γεύμα. Βοηθάει και δεν πονάει! Πρωτεΐνη, ίνες υδατάνθρακες Αυτές είναι οι διατροφικές ομάδες πάνω στις οποίες βασίζω τα γεύματα μου, σε προσεγμένες ποσότητες και πάντα δίνοντας μεγαλύτερη βάση στις πρωτεΐνες. Αυτό μεταφράζεται σε λευκό ψάρι, λευκό κρέας, ασπράδια αυγών, με κινόα, λαχανάκια Βρυξελλών, κολοκύθια, πράσινη σαλάτα , φυλλώδη λαχανικά ( σπανάκι, λαχανίδα κά) σε συνδυασμό με μικρή ποσότητα γλυκοπατάτας, ή μία μικρή κανονική πατάτα, ή παξιμάδι κρίθινο. Ίσως για 7 μέρες μειώσω και τις ποσότητες που συνηθίζω να τρώω στις πρωτεΐνες , κατά 10-20 γραμμάρια. Ο κάθε ένας μπορεί να κρατήσει κάποια από αυτά τα tips ανάλογα με τις ανάγκες του, ωστόσο όποια προσπάθεια τήρησης ενός προγράμματος έστω και στοιχειώδους, βοηθάει στο να μπορέσει κάποιος να επιστρέψει στις βασικές διατροφικές του συνήθειες.\nBeauty detox diet Eleonora meleti fitness food health διατροφή φαγητό\nΕΥ ΖΗΝ & ΨΥΧΟΛΟΓΙΑ : 17 Dec 2018\nΓια τους Κινέζους ο χοίρος αποτελεί θετικό και ευοίωνο σύμβολο καθώς ταυτίζεται με την έννοια της οικογένειας , του γάμου και της ολοκλήρωσης.\nΑποτελεί την τελευταία χρονιά από τις 12 του κύκλου, ( το 2018 ήταν η χρονιά του σκύλου) γι αυτό και συνήθως δεν ενδείκνυται για νέα ξεκινήματα. Επομένως αν έχετε αφήσει εκκρεμότητες που πρέπει να ολοκληρώσετε, κάντε τώρα, όσο σας απομένει ακόμα καιρός, γιατί την επόμενη χρονιά υπάρχει ο κίνδυνος να μην καταφέρετε ποτέ να φτάσετε τον στόχο σας.\nΑυτό όμως δεν αφορά στα σχέδια γάμου, ή στη δημιουργία οικογένειας γιατί όπως είπαμε και στην αρχή αυτοί οι δύο τομείς είναι που ευνοούνται και περισσότερο τη χρονιά του χοίρου.\nΑν λοιπόν σκοπεύετε να παντρευτείτε κάντε το καθώς ο γάμος σας προβλέπεται γόνιμος και ευτυχισμένος. Αν πάλι είστε σε σοβαρή σχέση μην εκπλαγείτε από το πόσο γρήγορα θα υπάρχουν εξελίξεις στη σχέση σας.\nΣε άλλους τομείς, τώρα, ευνοούνται η ψυχαγωγία και τα μέσα μαζικής ενημέρωσης, προσοχή θέλει το εμπόριο καθώς ό,τι έχει να κάνει με αυτό θα βρίσκεται σε ύφεση, ενώ θετικές εξελίξεις θα υπάρξουν και στο πολιτικό σκηνικό καθώς η χρονιά του χοίρου είναι κατάλληλη για σύναψη συνθηκών και συμφωνιών.\ncook it : 17 Dec 2018\nΚυρίες και κύριοι, υποδεχτείτε τη μαμά Μαρία!!! Η μαμά μου, ως γνήσια μαγείρισσα, άριστη τόσο στα αλμυρά όσο και στα γλυκά, μετά από πολλά παρακάλια, άνοιξε τα τεφτέρια της και μοιράζεται μαζί μας κάποια από τα πιάτα που κάθε φορά που τα έβαζε στο τραπέζι, γινόντουσαν ανάρπαστα. Σήμερα θα ξεκινήσουμε με μία σαλάτα. Μην υποτιμάτε τις σαλάτες, δεν είναι πάντα τόσο εύκολο να βγουν νόστιμες και θελκτικές ακόμα και για εκείνους που δεν τρώνε «πράσινα». Σήμερα θα σας παρουσιάσουμε με τη μαμά Μαρία, λοιπόν, μία γιορτινή σαλάτα με ρόδι, που θα μπορέσετε να βγάλετε στο χριστουγεννιάτικο τραπέζι σας! Υλικά : 50 γρ ρόκα 50 γρ ραντίτσιο 50γρ iceberg ½ ρόδι 1 κς σταφίδες 1 κς καρύδι 1κς blueberry 1 πορτοκάλι ½ lime 1 μανταρίνι 2κς μουστάρδα 1κς μέλι αλάτι πιπέρι λάδι κατσικίσιο τυρί Εκτέλεση: Σε ένα μεγάλο μπολ βάζουμε τη ρόκα, το ραντίτσιο, το iceberg, το ρόδι, τις σταφίδες, το καρύδι, τα blueberry και τα ανακατεύουμε καλά. Σε ένα άλλο μπολ βάζουμε το ξύσμα και το χυμό από το πορτοκάλι, το lime, το χυμό από τo lime , και το χυμό από το μανταρίνι, τη μουστάρδα , το μέλι, αλάτι και πιπέρι ανάλογα με το γούστο σας, και λάδι όσο θέλετε εσείς , πάντα με γνώμονα το πως σας αρέσει να τρώτε τις σαλάτες σας. Χτυπάτε καλά τα υλικά για τη σάλτσα, και περιχύνεται τη σαλάτα με αυτή, λίγα λεπτά πριν τη σερβίρετε. Μην βιαστείτε να βάλετε τη σάλτσα αρκετή ώρα πριν το σερβίρισμα γιατί θα μουλιάσει , η πρασινάδα θα χάσει την υγρασία της και θα μαζευτεί στον πάτο του μπολ, όλο το ζουμί. Αφού ανακατέψετε καλά, προσθέστε κατσικίσιο τυρί και ανακατέψτε και πάλι! Καλή όρεξη και χρόνια πολλά!\nΕΥ ΖΗΝ & ΨΥΧΟΛΟΓΙΑ : 10 Dec 2018\nΤο «μακάριοι οι πτωχοί το πνεύματι» έχει λόγο που υπάρχει και αυτό επιβεβαιώνεται και από μελέτες που δείχνουν πως οι έξυπνοι άνθρωποι δυσκολεύονται να ευτυχίσουν. Γιατί όμως γίνεται αυτό;\nΗ υπερανάλυση σκοτώνει την ευτυχία\nΚαι υπερανάλυση είναι ιδίωμα των ευφυών ανθρώπων. Σπάνια ένας έξυπνος άνθρωπος θα δεχτεί μία κατάσταση επειδή « έτσι συμβαίνει». Αντιθέτως θα μπει στη διαδικασία να σκεφτεί και να αναλύσει το κάθε τι γύρω από αυτή την κατάσταση, μία διαδικασία που προκαλεί στρες και αρνητικά αισθήματα. Η υπερανάλυση έχει συνδεθεί άμεσα με την κατάθλιψη και τις αγχώδεις διαταραχές.\nΈχουν τον πήχη ψηλά\nΟι έξυπνοι άνθρωποι ξέρουν τι θέλουν, τι μπορούν να πετύχουν και σπάνια συμβιβάζονται με κάτι λιγότερο από αυτό που γνωρίζουν πως μπορούν να κατακτήσουν. Το ότι έχουν πάντα ψηλά τον πήχη τους δημιουργεί μία αίσθηση μόνιμου ανικανοποίητου.\nΌχι με τους άλλους αλλά με τον ίδιο τους τον εαυτό. Κρίνουν τον εαυτό τους αυστηρά με αποτέλεσμα να μην του επιτρέπουν να απολαύσει τίποτα. Η εσωτερική τους φωνή δεν παύει ποτέ, και σπάνια θα τους παροτρύνει.\nΗ πραγματικότητα φαντάζει βαρετή\nΈχουν τόσο ευαίσθητη αντίληψη που μπορούν να «πιάσου» μηνύματα και νοήματα πέρα από το οφθαλμοφανές, τα οποία και θέλουν να μελετήσουν. Αυτή η τάση τους, τους δημιουργεί υπαρξιακά ζητήματα που τους οδηγεί σε μονοπάτια ανησυχίας και αφύπνισης, που τους απομακρύνει από τη δυνατότητα να απολαύσουν τη ζωή στο «εδώ» και το «τώρα».\nΑλλά και διαφορετικοί. Άνθρωποι ευφυείς, αναζητούν μία βαθύτερη και ουσιαστικότερη επικοινωνία. Θέλουν να ακουστούν και να νιώσουν ότι κάποιος τους καταλαβαίνει. Αυτό όσο απλό και αν ακούγεται, είναι δύσκολο και η αλήθεια αυτή επιβεβαιώνεται και από την κρίση την οποία περνάνε οι ανθρώπινες σχέσεις στην εποχή μας.\neditorial happy health psychology ψυχολογία\nοικολογία : 10 Dec 2018\nΕίναι λογικό όσο και αν αγαπάει κάποιος τα ζώα, μία ανησυχία για το πως ο τετράποδος φίλος μας θα τα πάει με το νέο μέλος της οικογένειας, να υπάρχει. Υπάρχουν κάποια ζωάκια που τα πάνε από την αρχή πολύ καλά με τα μωρά, άλλα, είναι πιθανόν να παρουσιάσουν κάποιες αλλαγές στη συμπεριφορά τους, με την άφιξη του μωρού στο σπίτι. Παρακάτω ακολουθούν μικρά tips για το τι πρέπει να προσέξει μία οικογένεια που έχει ζωάκι ενώ θα αποκτήσει και μωράκι. Ποτέ μόνο το μωρό με το ζώο Όσο καλά και αν ξέρουμε το ζωάκι μας, κανείς δεν μπορεί να μας πει με λόγια πως νιώθει αυτό σχετικά με το ότι το ενδιαφέρον και η αγάπη που μέχρι εκείνη τη στιγμή είχαν σε αποκλειστικότητα, θα αρχίσει να μοιράζεται και σε ένα άλλο πλασματάκι. Συστήστε στο ζωάκι σας, είτε γατάκι είτε σκυλάκι, προοδευτικά και με μέτρο το μωρό σας. Μην τα αφήνετε μόνα χωρίς την επίβλεψη σας σε καμία περίπτωση και δώστε χρόνο τόσο στο τετράποδο σας, όσο και στο μωρό σας, να γνωρίσει ο ένας τον άλλον. Υπάρχουν ζωάκια που στρεσάρονται πολύ με το κλάμα ενός μωρού, ενώ το ζωάκι σας, δεν είναι σίγουρο για το πως θα αντιδράσει όταν το μωρό σας θα αρχίσει να τραβάει μουστάκια, ουρές και αυτιά. Ζητήστε τη συμβουλή ειδικού Αυτό είναι κάτι που ούτως ή άλλως θα έπρεπε να κάνουν όλες οι οικογένειες που πρόκειται να υποδεχτούν ένα μωρό ενώ ήδη έχουν ζωάκι. Η συμβουλή από έναν ειδικό είτε εκπαιδευτή είτε κτηνίατρο, είναι απαραίτητη, ακόμα και αν το ζωάκι μας είναι πέρα για πέρα φιλικό και ήσυχο. Σε περίπτωση που το κατοικίδιο μας, παρουσιάσει την όποια αλλαγή στη συμπεριφορά του μετά την άφιξη του μωρού στο σπίτι, μία εξειδικευμένη εκπαίδευση στο ζώο επιβάλλεται. Προσοχή στο φαγητό και το νερό το σκύλου Όταν το μωρό σας θα αρχίσει να επεξεργάζεται το περιβάλλον του , ενώ θα αρχίσει να μπουσουλάει, να ξέρετε πως τόσο το νερό όσο και η τροφή του σκύλου θα προσελκύσουν την προσοχή του. Προσέξτε λοιπόν που θα τα έχετε, ώστε η πρόσβαση στο παιδί να μην είναι εύκολη. Αν είναι δυνατό, να μην υπάρχει καθόλου πρόσβαση στο χώρο που βρίσκονται τα μπολ της γάτας ή του σκύλου, γιατί η περιέργεια του μωρού μπορεί να σας βάλει σε μπελάδες . Κλείστε τις πόρτες! Και όταν λέμε πόρτες δεν εννοούμε τις πόρτες του σπιτιού αλλά το πορτάκι που ενδεχομένως χρησιμοποιεί το ζωάκι σας, για να μπαινοβγαίνει μόνο του μέσα στο σπίτι. Αν υπάρχει τέτοια υποδομή στο σπίτι, συνήθως στο χώρο της κουζίνας, φροντίστε το παιδί σας να μην κινδυνέψει να τραυματιστεί, να εγκλωβιστεί ή και να βγει μόνο του χωρίς να το καταλάβει.\nEleonora meleti ζώα κατοικίδια


«Η μοναξιά είναι από χώμα», Μάρω Βαμβουνάκη .: Ελληνική Λογοτεχνία, Μυθιστόρημα .: Ματιά\nΜατιά .: Βιβλία .: Λογοτεχνικά Βιβλία .: Ελληνική Λογοτεχνία .: «Η μοναξιά είναι από χώμα», Μάρω Βαμβουνάκη\nΔεύτερη έκδοση – 64η χιλιάδα\nΣε συνθήκες πολιτισμικής ξηρασίας, όπως αυτές που επικρατούν τα τελευταία χρόνια, ελάχιστα έργα γνωστών λογοτεχνών έχουν αναδυθεί με αξιώσεις τέτοιες που να επιτρέπουν την ευρεία επικοινωνία και την καταξίωση. Μια από αυτές στο χώρο του βιβλίου αποτελεί το κλασσικό πλέον μυθιστόρημα «Η μοναξιά είναι από χώμα» της Μάρως Βαμβουνάκη.\nΤα δεκαοχτώ γράμματα αυτού του βιβλίου βρέθηκαν ανεπίδοτα δεκαεννέα μήνες αφότου γράφτηκε το τελευταίο. Ο άντρας που τα έγραψε προς μια γυναίκα, είχε εξαφανισθεί. Ο άντρας αυτός είχε αυτοεξοριστεί σε ένα μακρινό νησί μετά από έναν δύσκολο ερωτικό χωρισμό. Θα παλέψει ανάμεσα στην αγάπη και το μίσος που συνιστούν τον έρωτα, μήπως λυτρωθεί από τον πόνο και τη σύγχυση.\nΘα της λέει στο πρώτο του γράμμα:\n«Έφυγα απ’ την Αθήνα για ν’ αποφύγω το σώμα σου. Το σώμα σου, που όταν άρχισα να σε γνωρίζω υπολόγιζα για λύτρωση, γινόταν αργά αργά η έσχατη αιχμαλωσία. Το σώμα σου άπλωνε παντού σαν άρρωστος βάλτος με αναθυμιάσεις που ζαλίζουν, που ναρκώνουν, που αποτελειώνουν…\nΜπήκα στο καράβι, πέρασα θάλασσα έτσι που λένε πως λύνονται και τα μάγια κι ήρθα σε τούτο το βορινό κρύο νησί, το γεμάτο πέτρες κι ανέμους, να γιατροπορευτώ με άλλοθι στις αντοχές μου πως πρέπει πια ν΄ απομονωθώ και να γράψω αυτό το αστυνομικό μυθιστόρημα.\nΔεν γράφω ακόμα το αστυνομικό μυθιστόρημα. Κάθομαι και γράφω πάλι σ΄ εσένα. Από φιληδονία σου γράφω.\nΟι αισθήσεις μου είναι πανίσχυρες και απέραντες. Γλιστρούν παντού σ’ όλες τις γωνίες μας σαν οικουμενικός νόμος, διαβρώνουν και το απειροελάχιστο. Σου γράφω λοιπόν από φιληδονία, από λαγνεία.\nΌχι για να σου ανακοινώσω τα νέα μου όσο για να πιάσω χαρτί που θα πιάσεις, για να συρθεί η ματιά μου στις ίδιες γραμμές που θα συρθεί η δικιά σου. Το χαρτί είναι το σώμα σου, η μοναδική σου προέκταση που φτάνει σ΄ εμένα, κι εγώ για να σμίξω μαζί σου γίνομαι χάρτινος. Γι ΄αυτό πιο πάνω σου λέω πως έγινα χάρτινος.\nΚαι σε ένα άλλο τελευταίο γράμμα λέει:\n«Σ΄ αγαπώ τόσο που δε σε θέλω.\nΓιατί δε θες παρά ό,τι σου λείπει κι εσύ πια δε μου λείπεις, αφού στης αγάπης τον τόπο δε χωρά η απόσταση. Σ΄ αγαπώ κι αγαπώντας σε σε περιέχω, σε έχω αφού είμαι, είμαι από σένα και μαζί σου κι όπου κι αν είμαι έρχεσαι.\nΕσύ, καλή μου, μου δίδαξες σκληρά την καταστροφή του να σ’ αγαπώ λίγο. Το λίγο ανοίγει ρωγμές να γλιστρά μέσα ο ακόρεστος εγωισμός, να σ΄ απαιτεί, να σε διεκδικεί. Η παρενέργεια του εγωιστικού έρωτα είναι μία: γενική δηλητηρίαση με δηλητήριο που την αγάπη την αλλοιώνει σε μίσος.\nΣ’ αγαπώ πια τόσο που δε σ΄ έχω ανάγκη.\nΣ’ αγαπώ τόσο που σ’ απαλλάσσω από μένα.\nΣ’ αγαπώ αληθινά και δε σε φοβάμαι. Κατόρθωσα πραγματικά να μη σε φοβάμαι!\nΜε φόβο γεννηθήκαμε, με φόβο ανατραφήκαμε, σχεδόν τίποτα δικό μας δεν είναι ελεύθερο κι είναι δύσκολο να ξαναγεννηθούμε. Ελευθερία είναι η νίκη του φόβου και τον φόβο η φιλαυτία μας τον σπέρνει. Από πάνω της περνά η πύλη που βγάζει στη ζωή την αληθινή κι άλλον τρόπο δεν έχουμε. Άλλο τρόπο δεν έχω για να ζήσω: να σ΄ αγαπώ άφοβα, ελεύθερα.\nΝα σ΄ αγαπώ άφοβα ελεύθερα! Αρχίζω να εμπιστεύομαι τη ζωή και να μην έχω αγωνία. Ζωή δεν είπαμε πως είναι το άλλο όνομα της αλήθειας;»


4 Οκτωβρίου, 2021 byrontzisΣχολιάστε\nΆλλη μια εντυπωσιακή παρουσία των δύο δρομέων μας , του Δημήτρη Μουχάκη και του Νικόλα Οικονομίδη σε Μαραθώνιο του εξωτερικού . Αυτήν την φορά ταξίδεψαν στο Λονδίνο για να συμμετάσχουν σε έναν από τους κορυφαίους Μαραθωνίους του κόσμου .\nΟ συγκεκριμένος Μαραθώνιος είναι ένας από τους πιο περιζήτητους αγώνες δρόμου στον κόσμο καθώς γίνονται περισσότερες από 200.000 αιτήσεις συμμετοχής για περίπου 40.000 θέσεις ! Στην φετινή του έκδοση συμμετείχαν και 40.000 επιπλέον δρομείς στον virtual αγώνα ανεβάζοντας το συνολικό αριθμό συμμετοχών πάνω από 80.000 δρομείς γράφοντας ιστορία ως ένας από τους μεγαλύτερους Μαραθωνίους που έχουν διεξήχθη ποτέ .\nΣτον φετινό αγώνα που πραγματοποιήθηκε μετά από 899 μέρες λόγω της πανδημίας είχαν την ευκαιρία να βρεθούν και οι δύο δρομείς μας . Έτσι, λάβανε εκκίνηση μαζί με δρομείς από περισσότερες από 100 χώρες . Η εκκίνηση δόθηκε στα νοτιοανατολικά προάστια του Λονδίνου , στο πάρκο του Γκρίνουιτς, και περνώντας μπροστά από τα σημαντικότερα αξιοθέατα της πόλης (London Bridge, London Tower και Big Ben ) τερμάτισαν στο κέντρο της πόλης στην Λεωφόρο Μωλ , μπροστά από τα Ανάκτορα του Μπάκιγχαμ .\nΈκτος Έλληνας ο Δημήτρης Μουχάκης\nΣτα αποτελέσματα, ο ταμίας του Συλλόγου μας Δημήτρης Μουχάκης έκανε ακόμη μια εξαιρετική εμφάνιση . Παρά τα προβλήματα τραυματισμών που αντιμετώπιζε τον τελευταίο καιρό και την ελλιπή προετοιμασία , κατάφερε να ξεπεράσει τις δυσκολίες και να τερματίσει σε χρόνο 3:08:26 πλησιάζοντας πολύ κοντά στο ατομικό του ρεκόρ . Με την επίδοση αυτή τερμάτισε έκτος Έλληνας δρομέας και παράλληλα απέκτησε το τέταρτο μετάλλιο από τα συνολικά έξι της σειράς των κορυφαίων Μαραθωνίων .\nSix star finisher o Νικόλας Οικονομίδης\nΓια τον Νικόλα Οικονομίδη ο συγκεκριμένος αγώνας είχε ιδιαίτερη σημασία . Και αυτό γιατί, με την συμμετοχή του και τον τερματισμό του κατάφερε να ολοκληρώσει τους έξι κορυφαίους Μαραθωνίους του κόσμου. Μια προσπάθεια που ξεκίνησε πριν από έξι χρόνια στην Βοστώνη ,συνεχίστηκε στο Σικάγο , στο Βερολίνο ,στην Νέα Υόρκη και το Τόκιο, και ολοκληρώθηκε με τον φετινό Μαραθώνιο του Λονδίνου . Με το επίτευγμα του αυτό ο Νικόλας συμπεριλήφθηκε στην λίστα όπου μόνο 13 Έλληνες έχουν καταφέρει να μπουν και παρέλαβε στον τερματισμό το εντυπωσιακό μετάλλιο των six star finishers ! Παράλληλα ο Σύλλογός μας έγινε ένας από τους λίγους Συλλόγους Δρομέων της χώρας μας που έχει συμμετοχή και στους 6 μεγάλους Μαραθωνίους ! Ο Νικόλας ολοκλήρωσε την προσπάθεια του σε χρόνο 4:08:29!\nΠολλά Συγχαρητήρια στους δύο δρομείς μας !!!\nTo κολλάζ που ακολουθεί είναι από τους 6 major Μαραθωνίους που συμμετείχε ο Νίκος Οικονομίδης\nΔείτε φωτογραφίες από τον αγώνα του Δημήτρη Μουχάκη και του Νικόλα Οικονομίδη στον Μαραθώνιο του Λονδίνου\nΜε πολλές συμμετοχές και διακρίσεις ο Σύλλογός μας στον Αχίλλειο Δρόμο και στον Ορεινό Μαραθώνιο Οίτης


el Etos GRT: Αττική\nRelated el Etos: Αττική, Γενική Γραμματεία Πολιτικής Προστασίας, Λέσβος, πυρκαγιές, πυρόσβεση, Χίος\nRelated el Etos: Αττική, Γενική Γραμματεία Πολιτικής Προστασίας, Θεσσαλονίκη, πυρκαγιές, πυρόσβεση, Χαλκιδική\nRelated el Etos: Αττική, Γενική Γραμματεία Πολιτικής Προστασίας, πυρκαγιές, πυρόσβεση, Στερεά Ελλάδα\n"Μίνι καύσωνα" προβλέπει η Εθνικής Μετεωρολογική Υπηρεσία για την Δευτέρα σε όλη τη χώρα με το θερμόμετρό να αγγίζει τους 36 βαθμούς Κελσίου.\nΕιδικότερα, σύμφωνα με τις προγνώσεις, η θερμοκρασία θα κυμανθεί από 16 έως 35 βαθμούς στη βόρεια Ελλάδα, από 18 έως 36 βαθμούς στην κεντρική Ελλάδα, από 19 έως 36 βαθμούς στη νότια Ελλάδα, από 18 έως 35 βαθμούς στη δυτική Ελλάδα, από 20 έως 31 βαθμούς στις Κυκλάδες και την Κρήτη και από 19 έως 34 βαθμούς στα νησιά του Ανατολικού Αιγαίου και τα Δωδεκάνησα.\nΗλιοφάνεια και ζέστη, περιμένουν οι μετεωρολόγοι τη Δευτέρα στην Αττική. Η θερμοκρασία θα φτάσει τους 36 βαθμούς Κελσίου. Οι άνεμοι θα πνέουν από βόρειες διευθύνσεις ασθενείς στο Σαρωνικό και έως μέτριοι στο Νότιο Ευβοϊκό.\nΗλιοφάνεια, περιμένουμε τη Δευτέρα και στη Θεσσαλονίκη. Η θερμοκρασία θα φτάσει τους 35 βαθμούς Κελσίου. Οι άνεμοι στο Θερμαϊκό θα πνέουν ασθενείς.\nRelated el Etos: Αιγαίο, Αττική, ΕΛΛΑΔΑ, Θερμαϊκός, Θεσσαλονίκη, καιρός, Καύσωνες, Μακεδονία\n«Ταρακουνήθηκε» η Αττική/M 4.4 - AEGEAN SEA - 2013-06-04\nΑσθενής σεισμική δόνηση σημειώθηκε στις 04.56 τα ξημερώματα στο ανατολικό τμήμα της Αττικής.\nΣύμφωνα με επίσημη ανακοίνωση του Γεωδυναμικού Ινστιτούτου του Εθνικού Αστεροσκοπείου Αθηνών ο σεισμός είχε μέγεθος 4,4R και σημειώθηκε 22 χλμ. ανατολικά από την Αθήνα και 4 χλμ. νότιοανατολικά από το Πικέρμι. Το εστιακό βάθος ήταν 10 χλμ.. Η σεισμική δόνηση έγινε ιδιαίτερα αισθητή σε διάφορες περιοχές της Αττικής, πιάνοντας κυριολεκτικά στον ύπνο χιλιάδες ανθρώπους, οι οποίοι πετάχτηκαν έντρομοι από τα κρεβάτια τους.\nΣε ορισμένους δήμους (Χαλανδρίου) κάτοικοι είπαν πως έπεσαν αντικείμενα από τα μπαλκόνια, χωρίς ωστόσο να σημειωθεί κάποιος τραυματισμός.\nDate time 2013-06-04 01:56:55.0 UTC\nLocation 38.00 N ; 24.00 E\nDistances 25 km E of Athens, Greece / pop: 729,137 / local time: 04:56:55.0 2013-06-04\n4 km E of Pikérmi, Greece / pop: 1,384 / local time: 04:56:55.0 2013-06-04\nΗ zougla.gr επικοινώνησε με τον σεισμολόγο δόκτωρα Γεράσιμο Χουλιάρα, ο οποίος εξήγησε πως η περιοχή όπου σημειώθηκε ο σεισμός δεν έχει δώσει στο παρελθόν ισχυρές σεισμικές δονήσεις.\nΠαράλληλα, ξεκαθάρισε πως το επίκεντρο του σημερινού σεισμού δεν βρίσκεται σε κάποιο από τα μεγάλα ρήγματα της περιοχής, όπως εξάλλου φαίνεται και στον σχετικό σεισμοτεκτονικό χάρτη.\nΜέχρι στιγμής δεν υπάρχουν αναφορές για ζημιές. Η zougla.gr επικοινώνησε με τα Κεντρικά της Πυροσβεστικής Υπηρεσίας, όπου ενημερώθηκε πως δεν υπήρξε κάποια κλήση για παροχή βοήθειας.\nΑισθητός ακόμα και στην Εύβοια!\nΟ σεισμός έγινε ιδιαίτερα αισθητός σε όλη σχεδόν την επικράτεια της Αττικής, ενώ δεν έλειψαν και αναφορές από τη γειτονική Εύβοια και συγκεκριμένα την πόλη της Ερέτριας.\nΗ zougla.gr επικοινώνησε με το αστυνομικό τμήμα Ραφήνας, όπου ο αξιωματικός υπηρεσίας ενημέρωσε ότι η σεισμική δόνηση έγινε αισθητή, χωρίς ωστόσο μέχρι στιγμής να έχουν αναφερθεί ζημιές. Κάτοικοι από το Πικέρμι, Πεντέλη, Μελίσσια, Χαλάνδρι, Μαρούσι ανέφεραν πως ο σεισμός είχε διάρκεια περίπου 5 δευτερόλεπτα και είχε έντονο βουητό.\nΊδια ήταν η εκτίμηση και του Ευρωπαϊκού Σεισμολογικού Κέντρου (Emsc) για το μέγεθος της σεισμικής δόνησης.\n4,4 Ρίχτερ ταρακούνησαν την Αττική\nΣεισμική δόνηση μεγέθους 4,4 της κλίμακας Ρίχτερ ταρακούνησε λίγο πριν τις 5 το πρωί την Αττική, με επίκεντρο το Πικέρμι.\nΣυγκεκριμένα, σύμφωνα με επίσημη ανακοίνωση του Γεωδυναμικού Ινστιτούτου του Εθνικού Αστεροσκοπείου Αθηνών, ο σεισμός σημειώθηκε στις 04.56 τα ξημερώματα της Τρίτης, 24 χλμ. ανατολικά από την Αθήνα και 4 χλμ. νότιοανατολικά από το Πικέρμι, ενώ το εστιακό του βάθος ήταν 10 χλμ..\nΝα σημειωθεί πως ακριβώς ίδια ήταν η εκτίμηση και του Ευρωπαϊκού Σεισμολογικού Κέντρου (Emsc).\nΑναρτήθηκε από xronos στις Τρίτη, Ιουνίου 04, 2013 1 σχόλιο:\nRelated el Etos: Αθήνα, Αττική, Εύβοια, σεισμοί, earthquake\nΕιδικότερα, αποφασίστηκε να δοθούν 30 εκατ. ευρώ για τα έργα ανάπλασης στο Κέντρο από το Επιχειρησιακό Πρόγραμμα του ΥΠΕΚΑ και περίπου 60 εκατ. ευρώ για τα έργα των κυκλοφοριακών ρυθμίσεων και της επέκτασης του τραμ, από το Σύνταγμα ως την πλατεία Αιγύπτου, από το ΠΕΠ Αττικής.\n«Αυτή την ώρα ο προϋπολογισμός του υπολογίζεται γύρω στα 90 εκατομμύρια ευρώ. Θα το δούμε όμως και στους αμέσως επόμενους μήνες με παραπάνω λεπτομέρειες» δήλωσε ο υπουργός Ανάπτυξης κ. Κωστής Χατζηδάκης στο περιθώριο της ευρείας σύσκεψης.\nΣύμφωνα με τον υπουργό, αποφασίστηκε επίσης η συγκρότηση μιας συντονιστικής ομάδας για την ταχύτερη προώθηση του έργου και την επίλυση όλων των διαδικαστικών προβλημάτων, με επικεφαλής τον πρόεδρο της «Αττικό Μετρό» κ. Χρ. Τσίτουρα. Το «Αττικό Μετρό» θα είναι και ο φορέας εκτέλεσης του έργου.\nΤα έργα ανάπλασης, σύμφωνα με το χρονοδιάγραμμα που δόθηκε στη δημοσιότητα, θα ξεκινήσουν τον Ιούνιο του 2014 και υπολογίζεται ότι θα έχουν ολοκληρωθεί στο τέλος του 2016.\nΌλες οι μελέτες - χρηματοδοτούνται από το Ίδρυμα Ωνάση - θα ολοκληρωθούν το ερχόμενο φθινόπωρο ώστε η «Αττικό Μετρό» να ξεκινήσει στις αρχές του 2014 τη δημοπράτηση κατασκευής του έργου (αναπλάσεις, επέκταση του Τραμ και κυκλοφοριακές ρυθμίσεις). Στόχος είναι να υπογραφεί σύμβαση με τον ανάδοχο τον Μάιο με Ιούνιο του 2014.\n* Προκήρυξη του διαγωνισμού προμήθειας του τροχαίου υλικού τον Ιούλιο 2013 με ορίζοντα ολοκλήρωσης το Μάρτιο του 2014 και με σκοπό την προμήθεια του έως τα τέλη του 2015.\n* Εκπόνηση οριστικών μελετών τραμ και τευχών δημοπράτησης του έργου τον Σεπτέμβριο 2013.\n* Προκήρυξη του διαγωνισμού επέκτασης το Δεκέμβριο 2013 με ορίζοντα ολοκλήρωσης τον Απρίλιο 2014.\n* Η υπογραφή σύμβασης επέκτασης και έναρξη εργασιών τον Ιούνιο 2014.\nRelated el Etos: Αθήνα, αναβάθμιση, ανάπλαση, Αττική, Διαγωνισμοί, ποιότητα ζωής, πόλεις, ΥπΑνΥπ, ΥΠΕΚΑ, Rethink Athens\nRelated el Etos: Αιδηψός, Αριδαία, Αττική, ΕΛΛΑΔΑ, Θεσσαλονίκη, ιαματικές πηγές, Καβάλα, Κως, τουρισμός\nRelated el Etos: Αττική, διαχείρηση, έργα υποδομής, Πάρκο Αντώνης Τρίτσης, Περιβαλλοντικό Πάρκο, ΥΠΕΚΑ\nRelated el Etos: ανάπλαση, Αρχιτεκτονική, Αττική, έκθεση, θάλασσες, μελέτες, παραλίες, ΥΠΕΚΑ, Φαληρικός Όρμος\nRelated el Etos: Αριδαία, Αττική, Θεσσαλονίκη, ιαματικές πηγές, Καβάλα, τουρισμός\nΠρόθεση της κυβέρνησης είναι να προχωρήσουμε γρήγορα σε συνεργασία με την Περιφέρεια Αττικής και τον Περιφερειάρχη κ. Σγουρό, σύμφωνα με τα χρονοδιαγράμματα που είχαμε παρουσιάσει από τον Οκτώβρη και τα οποία τηρούμε προκειμένου οι διαγωνισμοί να έχουν ολοκληρωθεί μέσα σε ένα χρόνο από τώρα.\nΑυτή θα είναι πολύ σημαντική εξέλιξη για τους κατοίκους του λεκανοπεδίου Αττικής. Πρόκειται για μια αναβάθμιση της ποιότητας της ζωής μας, πρόκειται για ένα βήμα που θα μας επιτρέψει να μην χάσουμε κοινοτικά κονδύλια, αλλά κυρίως είναι μια υποχρέωση προς τους εαυτούς μας και τον πολιτισμό μας. Δεν μπορεί να είμαστε τελευταίοι στην Ευρώπη στο συγκεκριμένο τομέα.\nΓι” αυτό και η κυβέρνηση θέλει να στείλει ένα ξεκάθαρο μήνυμα. Προχωρούμε προφανώς για το θέμα της διαχείρισης των απορριμμάτων, με βάση τη νομιμότητα και τις αρχές του δικαίου. Και όλοι εκείνοι που είναι προσκολλημένοι στο παρελθόν θα πρέπει να καταλάβουν ότι από την πλευρά της πολιτείας υπάρχει αποφασιστικότητα να προχωρήσουμε μπροστά. Να έχουμε ένα σύγχρονο σύστημα διαχείρισης των απορριμμάτων στην πρωτεύουσα.\nΗ Ελλάδα πρέπει να γίνει Ευρώπη στο συγκεκριμένο τομέα και σε αυτό είμαστε απολύτως ξεκάθαροι.\nΕίναι επίσης σημαντικό ότι οι διαγωνισμοί στην Περιφέρεια, άλλοι έξι ακόμη διαγωνισμοί, προχωρούν κι αυτοί με βάση τα χρονοδιαγράμματα. Ασφαλώς υπήρξαν καθυστερήσεις στο παρελθόν, τώρα κάνουμε ένα αγώνα που είναι ταυτόχρονα και μαραθώνιος αλλά και αγώνας ταχύτητας, αλλά δεν έχουμε άλλη επιλογή από το να τα καταφέρουμε σε αυτό τον αγώνα.\nΘα προχωρήσουμε με βάση τους στόχους που έχουμε θέσει. Είναι ζήτημα προτεραιότητας για την κυβέρνηση, στο θέμα αυτό, να παράγουμε συγκεκριμένα αποτελέσματα.\nΓ. Σγουρός: Πρώτα απ” όλα θέλω να ευχαριστήσω τον κ. Χατζηδάκη τον υπουργό Ανάπτυξης για όλη αυτή τη συνεργασία που έχουμε όλο αυτό το διάστημα. Δεν θέλω να ευχαριστήσω απλώς μόνο για να πω καλές κουβέντες, αλλά όταν υπάρχει συνεργασία μεταξύ της κεντρικής διοίκησης, της κυβέρνησης και της τοπικής αυτοδιοίκησης, τότε τα αποτελέσματα θα είναι πάρα πολύ σωστά και πολύ αποτελεσματικά.\nΤο δεύτερο που θέλω να πω είναι ότι το δημόσιο έχει ανάγκη τον ιδιωτικό τομέα και ο ιδιωτικός τομέας έχει ανάγκη το δημόσιο τομέα. Άρα και σε αυτή την περίπτωση, αν αυτοί οι δυο τομείς λειτουργήσουν σωστά, πάλι το αποτέλεσμα θα είναι θετικό. Αυτό που μετράει στη σημερινή συνάντηση και αυτά τα οποία σας λέμε, καθώς και στην πολιτική κυρίως αυτό που μετράει, είναι συνέπεια των λόγων και των έργων.\nΠριν από τρεις μήνες εδώ, μετά από πρόσκληση πάλι του κ. Χατζηδάκη, ειπώθηκε από εμένα ότι τέλος Φεβρουαρίου θα είμαστε έτοιμοι. Σήμερα λοιπόν, 6 Φεβρουαρίου, ολοκληρώθηκε η πρώτη φάση των τεσσάρων διαγωνισμών: Κερατέα, Γραμματικό, Φυλή και Λιόσια.\nΑπό εκεί και μετά πλέον ανοίγει ο διάλογος. Και μέσα από την ολοκλήρωση αυτή και τις επιλογές των ομίλων οι οποίες θα γίνουν, θα προχωρήσουμε στις οικονομικές προσφορές και μέσα από τις οικονομικές προσφορές θα βγει ο μειοδότης, ο οποίος θα υπογράψει και σύμβαση μεταξύ του Ε.Δ.Σ.Ν.Α. μέσω της διαδικασίας του ΣΔΙΤ και του υπουργείου Ανάπτυξης.\nΕδώ θέλω να πω ότι δυο θέματα έχουμε: την τεχνολογία και την προστασία του περιβάλλοντος. Σε αυτά δεν κάνει ούτε το υπουργείο, ούτε εμείς βήμα πίσω.\nΤο δεύτερο θέμα είναι ότι δεν απειλείται καμία θέση εργαζόμενου στον ΕΣΔΝΑ. Το τρίτο είναι ότι βεβαίως θα αντιμετωπίσουμε ενστάσεις και δικαιολογημένες και αδικαιολόγητες και οτιδήποτε άλλο. Εγώ κάνω έκκληση στον υπουργό Ανάπτυξης τον κ. Χατζηδάκη, δεν ξέρω με ποιο νόμιμο τρόπο να επισπευσθούν όσο το δυνατό to συντομότερo τα αποτελέσματα των ενστάσεων, των παρεμβάσεων που μπορεί να γίνουν στο Συμβούλιο της Επικρατείας, στο Ελεγκτικό Συνέδριο ή οπουδήποτε αλλού. Δεν είναι δυνατό να υπάρχει ένας νόμος του κράτους του 2003, να είναι επικαιροποιημένος το 2006 και να υποβάλλουν τα δικαιολογητικά το 2013 με όλες αυτές τις δυσκολίες που αντιμετωπίσαμε.\nΘέλω πραγματικά να ευχαριστήσω για την άψογη συνεργασία την οποία είχαμε πάνω σε αυτό το αντικείμενο, το οποίο αποτελεί την τελευταία ευκαιρία για την Αττική. Ή θα αποκτήσει υποδομές η Αττική, ή δεν θα έχει για τα επόμενα 20-30 χρόνια. Υποδομές σημαίνει αξιοποίηση με τη δημιουργία των τεσσάρων εργοστασίων, σημαίνει προστασία του περιβάλλοντος, σημαίνει το 35 με 40% το πολύ θα θάβεται, το υπόλοιπο θα αξιολογείται και δεν θα βλέπουμε χιλιάδες μετανάστες στους δρόμους να μεταφέρουν με καροτσάκια κάθε υλικό το οποίο ενώ εμείς μπορούμε να το αξιοποιήσουμε, να πηγαίνουν σε μαγαζιά ή οπουδήποτε αλλού και να το αξιοποιούν άλλοι.\nΝομίζω ότι το κράτος πρέπει να δείξει αυτή τη στιγμή την θέλησή του, μέσα από ένα δημοκρατικό διάλογο με όλους τους φορείς και να ξέρουν όλοι οι πολίτες ότι αυτό ωφελεί τα 5 εκ. των πολιτών και όχι οργανωμένες μειοψηφίες οι οποίες κοιτάζουν το συμφέρον και ας κοιτάξουν πίσω να δουν τι έχει γίνει όλα αυτά τα χρόνια. Πόσα χρήματα ξοδεύτηκαν, τι ακριβώς έχει γίνει, γιατί δεν ενδιαφέρθηκαν για το περιβάλλον και μιλάνε τώρα για το περιβάλλον;\nΕμείς πρώτοι βάλαμε αυτό το θέμα του περιβάλλοντος, καθώς επίσης και της επιλογής της τεχνολογίας με το μικρότερο κόστος για τους πολίτες. Αυτές είναι οι θέσεις του ΕΣΔΝΑ και της Περιφέρειας Αττικής και δεν έχω να πω τίποτε άλλο.\nΔημοσιογράφος: Κύριε Υπουργέ, μια ερώτηση προς εσάς. Είπε ο Περιφερειάρχης ότι κάνει έκκληση για να λύσετε τα θέματα των ενστάσεων, των παρεμβάσεων στο Συμβούλιο της Επικρατείας. Τι μπορείτε να κάνετε ή τι θα κάνετε σε αυτό.\nΚ. Χατζηδάκης: Η Δικαιοσύνη θα λειτουργήσει με τον τρόπο που νομίζει. Εμείς δεν μπορούμε να παρέμβουμε, εμείς εκφράζουμε τη θέση απλώς της κυβέρνησης ότι προχωρούμε με βάση τη νομιμότητα. Άλλωστε είναι πρόσφατη η επιστολή της Ευρωπαϊκής Επιτροπής προς τον Περιφερειάρχη τον κ. Σγουρό, η οποία εκφράζει την ικανοποίησή της για τον τρόπο με τον οποίο έχει προχωρήσει το όλο θέμα.\nΆρα υπάρχει η στήριξη της κυβέρνησης, η στήριξη της Ευρωπαϊκής Επιτροπής, αλλά νομίζω και ο κοινός νους που έρχεται να πει πως από τη σημερινή σχεδόν χαοτική κατάσταση σε σχέση με τη διαχείριση των απορριμμάτων, περνάμε σε ένα καινούργιο, σύγχρονο, ευρωπαϊκό πλαίσιο. Νομίζω ότι αυτό θα γίνει απολύτως κατανοητό από τη δικαιοσύνη. Άλλωστε το Συμβούλιο της Επικρατείας στο παρελθόν για τις συγκεκριμένες υποθέσεις ήρθε και απέρριψε ενστάσεις και προσφυγές. Απλώς τώρα για μια μεταγενέστερη φάση της όλης διαδικασίας, οι προσφεύγοντες έρχονται και χρησιμοποιούν τα ίδια παλαιά επιχειρήματα. Νομικά, τυπικά, δικαιούνται να το κάνουν, ουσιαστικά όμως νομίζω ότι έχουν πάρει ήδη κάποιες απαντήσεις.\nΚαι πάλι ξαναλέω απομένει στη δικαιοσύνη να αποφασίσει, αλλά ελπίζω ακριβώς λόγω του ότι υπάρχουν οι προηγούμενες αποφάσεις η δικαιοσύνη θα προχωρήσει στο πλαίσιο που σας περιγράψαμε.\nΓ. Σγουρός: Μπορώ να συμπληρώσω κάτι κ. Υπουργέ σε αυτό; Πριν από δέκα ημέρες επισκέφθηκα τον Πρόεδρο του Συμβουλίου Επικρατείας και του παρουσίασα έναν διαγωνισμό ο οποίος είχε 29 μέχρι εκείνη τη στιγμή, τώρα έχει 32, παρεμβάσεις δικαστικές.\nΩς εκ τούτου δεν υπάρχει περίπτωση να ολοκληρωθεί έργο, εάν δεν επισπευσθούν, Εγώ αυτό ζήτησα, δε ζήτησα να κάνω παρέμβαση στη δικαιοσύνη, μην παρεξηγηθούμε. Ζήτημα να επισπευσθούν οι αποφάσεις είτε του Συμβουλίου Επικρατείας είτε του Ελεγκτικού Συνεδρίου.\nΔεν μπορεί να κάνει δύο και τρεις μήνες να βγει μια απόφαση. Να βγει όσο το δυνατόν πιο γρήγορα, ότι γίνεται σε άλλα κράτη της Ευρώπης.\nΔημοσιογράφος: Κύριε Υπουργέ και προς τον κ. Σγουρό η ερώτηση: Είπατε ότι σε περίπου ένα χρόνο από σήμερα θα έχει ολοκληρωθεί ο διαγωνισμός. Οι κάτοικοι της Αττικής πότε θα δουν τις νέες μονάδες επεξεργασίας στους χώρους που έχουν επιλεγεί στις τέσσερις περιοχές; Πότε δηλαδή θα είναι έτοιμη η λειτουργία τους, πότε υπολογίζουμε;\nΚ. Χατζηδάκης:: Αν όλα εξελιχθούν σύμφωνα με το χρονοδιάγραμμα, θα μεσολαβήσει η διαδικασία του ανταγωνιστικού διαλόγου και όλα όσα προβλέπονται από το νόμο για τις συμπράξεις δημοσίου και ιδιωτικού τομέα, ΣΔΙΤ. Θα ολοκληρωθεί αυτή η διαδικασία στις αρχές του 2014 και στη συνέχεια μπαίνουμε στην περίοδο της κατασκευής των έργων.\nΜε βάση την πληροφόρηση που έχω από την Ειδική Γραμματεία ΣΔΙΤ πιστεύουμε ότι θα έχουν παραδοθεί προς χρήση οι μονάδες αυτές στο τέλος του 2015.\nΔημοσιογράφος: Του 2015;\nΚ. Χατζηδάκης: Ναι, διότι δεν πρόκειται για περίπτερα, πρόκειται για ολόκληρες μονάδες ολοκληρωμένες, εργοστάσια επεξεργασίας των αποβλήτων. Ο ιδιώτης που θα τα κατασκευάσει καταλαβαίνετε ότι έχει κάθε λόγο να τα κατασκευάσει το ταχύτερο δυνατόν, αλλά απαιτείται κάποιος χρόνος με βάση την ελληνική και ευρωπαϊκή εμπειρία κι αυτός είναι ο χρόνος που σας περιέγραψα.\nΔημοσιογράφος: Μια ερώτηση και προς τον Υπουργό και προς τον κ. Σγουρό ο οποίος προ μηνών είχε πει ότι η χωματερή στη Φυλή έχει όριο ζωής μέχρι τις αρχές του 2015 και σήμερα μαθαίνουμε ότι τα εργοστάσια θα είναι έτοιμα στα τέλη του 2015. Υπάρχει κίνδυνος να υπάρξει κάποιο μεσοδιάστημα όπου η Αττική ενδεχομένως να μην έχει χώρο διαχείρισης των απορριμμάτων της;\nΓ. Σγουρός: Πρώτα απ΄ όλα, αυτό που είπα είναι ακριβώς όπως το είπατε. Ότι το κύτταρο της Φυλής μέχρι τέλος του 2015, θα έχει για τα δύο επόμενα χρόνια, έχουμε 2013, άλλα δύο χρόνια. Σχεδόν 2014, μισό 2015 και πάντοτε με την ίδια ποσότητα και όγκο που πηγαίνουν τα σκουπίδια από τους 65 Δήμους στο ΧΥΤΑ Φυλής.\nΑκούστε να σας πω, το πρόβλημα αυτό το έχω αναφέρει εδώ και τέσσερα χρόνια. Εγώ θέλω να πιστεύω ότι ο ολοκληρωμένος ανταγωνιστικός διάλογος, το πρώτο και το ουσιαστικότερο είναι να προκύψει η εταιρεία εκείνη η οποία θα προσφέρει την καλύτερη τεχνολογία πρώτα απ΄ όλα για το περιβάλλον.\nΤο δεύτερο είναι ότι πρέπει να γίνουν πολύ πιο γρήγορα οι διαδικασίες, εγώ θα διαφωνήσω μερικώς με τον κ. Υπουργό ότι τέλος 2013 να είναι ολοκληρωμένος ο ανταγωνιστικός διάλογος με ότι αυτό συνεπάγεται και εν συνεχεία μετά να μπουν μπροστά τα εργοστάσια τα οποία θα μειώσουν τον όγκο. Εάν θα γίνει λοιπόν ένα εργοστάσιο, γι΄ αυτό έχουμε τέσσερις διαγωνισμούς, θα αποσοβηθεί αυτός ο κίνδυνος. Και γι΄ αυτό το λόγο είπαμε από την αρχή όχι ένας διαγωνισμός για όλα τα εργοστάσια, τέσσερις διαγωνισμοί για κάθε ένα ξεχωριστό.\nΆρα λοιπόν η Κερατέα. Το Γραμματικό το οποίο μπορεί να αρχίσει να λειτουργεί σε τρεις μήνες από σήμερα Φυλή και Λιόσια που οι υποδομές τους μπορούν να δημιουργήσουν και κάποιες άλλες παράλληλες λύσεις, εφόσον το επιθυμούν και οι πολίτες της περιοχής.\nΕγώ έχω πει κατ΄ επανάληψη ότι το περιβάλλον δε δημιουργήθηκε το 2012 και το 2011. Το περιβάλλον υπήρχε εδώ και 20 χρόνια που θάβουν τα σκουπίδια. Άρα λοιπόν πρέπει να τρέξουμε όλοι μαζί, να τελειώσει τέλος του 2013 ο ανταγωνιστικός διάλογος, να βγει ο μειοδότης με την καλύτερη τεχνολογία για την προστασία του περιβάλλοντος, για το μειωμένο κόστος για τον πολίτη και να πάνε όλα μια χαρά και να αποκτήσει η Αττική για πρώτη φορά υποδομές. Όχι μόνο στα στερεά. Είναι και τα υγρά απόβλητα, αλλά δεν είναι της σημερινής συζήτησης.\nΚ. Χατζηδάκης: Ξεκινώντας από ένα δυσμενές σημείο αφετηρίας, δίνουμε μια μάχη με το χρόνο και δίνουμε παράλληλα και μια μάχη με όλους εκείνους οι οποίοι δε θέλουν να αλλάξει τίποτα στον τόπο και αγνοούν την ευρωπαϊκή πραγματικότητα. Αυτό που λέμε είναι πως θα εξαντλήσουμε όλα τα περιθώρια. Μέσα βεβαίως στo πλαίσιo της νομιμότητας, προκειμένου να υπάρχει συγκεκριμένο αποτέλεσμα το ταχύτερο δυνατόν.\nΔημοσιογράφος: Υπάρχει τρόπος για να διασφαλίσετε και για να διασφαλιστεί και ο πολίτης ότι οι προδιαγραφές και η τεχνολογία που θα επιλεγούν θα ελέγχονται ότι τηρούνται επακριβώς, ώστε να έχετε την εμπιστοσύνη ότι από κει και μετά, μετά την έναρξη λειτουργίας και τα λοιπά θα είναι ασφαλές και όπως θα έπρεπε ένα τέτοιο εργοστάσιο; Και το λέω γιατί στην Αυστρία υπάρχει εμπεδωμένη π.χ. πεποίθηση ότι αφού είναι έτσι, έτσι ακριβώς λειτουργεί και στην Ελλάδα ξέρουν άλλα πράγματα. Ευχαριστώ.\nΚ. Χατζηδάκης: Υπάρχει πρόβλεψη από τις ίδιες τις διαδικασίες του διαγωνισμού. Υπάρχει η υποχρέωση του αναδόχου να τηρεί συγκεκριμένες προβλέψεις και φυσικά η χώρα μας λειτουργώντας στο πλαίσιο του κοινοτικού δικαίου, που είναι ιδιαίτερα αυστηρό κι έχει τους πιο αυστηρούς περιβαλλοντικούς όρους σε όλο τον κόσμο, είναι υποχρεωμένη η χώρα μας να ακολουθεί αυτούς τους κανόνες.\nΜέχρι σήμερα δυστυχώς δεν τους ακολουθούσαμε. Οι ΧΑΔΑ, οι χώροι ανεξέλεγκτης διάθεσης των απορριμμάτων ήταν ακριβώς ένα παράδειγμα του ότι δεν τηρούνται αυτοί οι κανόνες. Είναι λίγο οξύμωρο ορισμένοι να μην ενοχλούνται με τους ΧΑΔΑ και να έχουν τόσες πολλές ευαισθησίες για τις σύγχρονες μονάδες επεξεργασίας των απορριμμάτων.\nΔημοσιογράφος: Δεν είναι κακό, έστω και αργά μπορείτε να το δείτε και τώρα.\nΚ. Χατζηδάκης: Δεν είπα ότι είναι κακό, αντιθέτως..\nΔημοσιογράφος: Μπορείτε να γίνετε λίγο πιο συγκεκριμένοι; Μιλάτε συνεχώς για συμφέροντα που θέλουν να κρατήσουν τη χώρα πίσω. Σε ποιους αναφέρεστε;\nΓ. Σγουρός: Βεβαίως να σας απαντήσω. Λοιπόν, έπεσε στα χέρια μου πριν από τρεις μέρες η προγραμματική σύμβαση μεταξύ του Δήμου Φυλής και του ΕΣΔΝΑ, που έχει διάρκεια ζωής 20 χρόνια. Σε αυτό ακριβώς αναφέρομαι.\nΠαραχωρήθηκε η Φυλή για τα 20 χρόνια. Η κριτική που γίνεται είναι για το περιβάλλον, χωρίς τότε να υπάρχει διαδικασία γι΄ αυτή την προσπάθεια που κάνει η Περιφέρεια Αττικής και η κυβέρνηση. Με ψηφισμένους νόμους από το 2003, επικαιροποιημένους από το 2006, για να γίνουν τα τέσσερα εργοστάσια τα οποία θα μειώσουν τον όγκο, θα προστατεύσουν το περιβάλλον και ο κάθε άνθρωπος θα μπορεί να λέει την αλήθεια χωρίς να υποκρίνεται.\nΤα τελευταία 20 χρόνια έχουν διατεθεί πάνω από 2 δις για αντισταθμιστικά, για έργα και οτιδήποτε άλλο. Η Περιφέρεια Αττικής είναι στη διάθεσή σας να σας δείξει την τελευταία λήψη που κάναμε και εντός ΧΥΤΑ Φυλής και εκτός ΧΥΤΑ Φυλής, για να δείτε το χάλι στο οποίο βρίσκεται. Άρα λοιπόν αυτός ο οποίος επικαλείται το περιβάλλον, όποιος και να είναι αυτός, είτε εγώ είτε οποιοσδήποτε άλλος, πρέπει να έχει συναίσθηση, να είναι ειλικρινής των λόγων και των πράξεών του.\nΕγώ λέω τα πράγματα όπως ακριβώς είναι, η Ελλάδα είναι τελευταία, κυρίως η Αττική στα θέματα της διαχείρισης των απορριμμάτων. Τελευταία. Αυτές είναι οι μετρήσεις που έχουν δημοσιοποιηθεί από την Ευρωπαϊκή Επιτροπή. Δεν αξίζει τέτοια τύχη στους Αθηναίους πολίτες, στους πολίτες της Αττικής των 5 εκατομμυρίων. Άρα λοιπόν πρέπει να τρέξουμε όλοι μαζί, να φέρουμε σε πέρας αυτό το θέμα, με διαφάνεια, με λογική και να αφήσουμε την παλιά νοοτροπία η οποία μόνο δεινά μας έχει επιφέρει.\nRelated el Etos: απορρίματα, Αττική, Διαγωνισμοί, Νομοθεσία, ποιότητα ζωής, ΣΔΙΤ, Συμβούλιο της Επικρατείας, ΥπΑνΥπ